**TEAVITUS ETTEVÕTTE ÜLEMINEKUST**

18.11.2024

**Lugupeetud** **Bristol Trust OÜ koostööpartner!**

Teatame, et Bristol Trust OÜ (registrikood 11699990) sõlmis 25.09.2024 notariaalselt tõestatud jagunemiskava, mille alusel andis osa oma varast üle uuele asutatavale ühingule Strobil OÜ (registrikood 17116422). Muuhulgas andis Bristol Trust OÜ varana Strobil OÜ-le üle eriotstarbeliste riiete, aksessuaaride, tarvikute, vahendite, tööriistade, seadmete, masinate jms vahendamise, müügi ja hooldamisega seonduva tervikliku varakogumi (edaspidi „**Ettevõte**“). Ettevõtte hulgas anti üle sellega seotud vara, sh sinna kuuluvad asjad ja lepingud. **Ettevõtte koosseisus läks Bristol Trust OÜ-lt üle Strobil OÜ-le ka Teiega sõlmitud leping**.

Ettevõtte üleminek toimus äriseadustiku § 434 lg 4 ja § 446 lg 1 alusel õigusjärgluse korras alates jagunemise kandmisest äriregistrisse, s.o alates 18.11.2024. **Sellest kuupäevast läks Ettevõte üle Strobil OÜ-le, sh läks üle Teiega sõlmitud leping**. Ettevõtte üleminek ei mõjuta Teiega sõlmitud lepingu sisu ja see kehtib senistel tingimustel edasi. Muutub ainult lepingupartner, kelleks saab Bristol Trust OÜ asemel Strobil OÜ.

**Ülemineku tulemusena on Teie uueks koostööpartneriks Strobil OÜ. Lepingu ülemineku kuupäevaks on 18.11.2024**.

Ettevõtte üleminekust tulenevalt on muutunud ka pangakonto rekvisiidid. **Palume tähelepanelikult jälgida arvete tasumise puhul (sh pangas e-arve püsimaksete puhul) arvel näidatud pangakonto rekvisiite.**

Täiendavate küsimuste korral palun pöörduge allakirjutanu poole.

Lugupidamisega

|  |
| --- |
| /*digiallkiri*/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ants Põldsam, juhatuse liige**Bristol Trust OÜ****Strobil OÜ** |